Záchranárom sa v stredu (15. 2.) podarilo v tureckej provincii Kahramanmaraş vytiahnuť zo sutín živú štyridsaťštyriročnú ženu. Stalo sa tak 222 hodín po zemetrasení, uviedla agentúra Reuters.
Zemetrasenie z minulého týždňa si v Turecku vyžiadalo vyše 35 000. V Sýrii sú počty neisté, agentúra Reuters informuje o 5 800 mŕtvych.
V utorok (14. 2.) neskoro večer sa záchranárom podarilo vytiahnuť zo sutín 77-ročnú ženu, ktorá strávila pod troskami 212 hodín. V utorok sa podarilo zachrániť celkovo desať ľudí.
Počet obetí zemetrasenia v Turecku a Sýrii vystúpil na najmenej 40 000. Turecký prezident Recep Tayyip Erdogan oznámil, že v jeho krajine zahynulo v dôsledku zemetrasenia vyše 35 400 ľudí.
V Sýrii, kde otrasy zasiahli oblasti kontrolované vládou v Damasku aj povstalcami, agentúra Reuters uvádza na základe informácií od vlády a OSN 5 800 obetí. Rozsiahle sú v oboch krajinách aj škody na majetku.